पाकिस्तानको जित यात्रा टुंगियो
केन विलियम्सनको शतक तथा टिम साउथीको घातक बलिङ मदतमा न्युजिल्यान्डले वर्षाले प्रभावित पहिलो वान डेमा जित निकालेको छ । डकवर्थ लुइस नियमअनुसार न्युजिल्यान्ड ६१ रनले विजयी रह्यो । पाँच खेलको शृंखलामा न्युजिल्यान्ड १–० को अग्रता लिन सफल रह्यो । योसँगै वान डे क्रिकेटमा पाकिस्तानको लगातार ९ खेलको जित यात्रामा पूर्णविराम लागेको छ । 
वेलिङ्टन — केन विलियम्सनको शतक तथा टिम साउथीको घातक बलिङ मदतमा न्युजिल्यान्डले वर्षाले प्रभावित पहिलो वान डेमा जित निकालेको छ । डकवर्थ लुइस नियमअनुसार न्युजिल्यान्ड ६१ रनले विजयी रह्यो । पाँच खेलको शृंखलामा न्युजिल्यान्ड १–० को अग्रता लिन सफल रह्यो । योसँगै वान डे क्रिकेटमा पाकिस्तानको लगातार ९ खेलको जित यात्रामा पूर्णविराम लागेको छ । विलियम्सनले १ सय १७ बल खेल्दै १ सय १५ रन बनाएपछि पहिले ब्याटिङ गरेको न्युजिल्यान्डले ७ विकेटमा ३ यस १५ रन जोडेको थियो । जवाफमा पाकिस्तानले ३१ ओभरमा १ सय ६१ रन बनाउँदासम्म ६ विकेट गुमाएको स्थितिमा वर्षाले खेल अगाडि बढ्न सकेन । पाकिस्तानी प्रारम्भिक ब्याट्सम्यान फखर जामन ८२ रन बनाएर नटआउट रहे । तर उनलाई अरु कोही ब्याट्सम्यानले पनि बलियो साथ दिएनन् । गत वर्ष च्याम्पियन्स ट्रफि जितेयता पाकिस्तान पहिलोपल्ट न्युजिल्यान्डमा खेल्न आएको हो । साउथीको ३ विकेटको प्रदर्शनअगाडि पाकिस्तान टिक्न सकेको थिएन । उनले पहिलो ओभरमै अजर अली र बाबर अजमको विकेट लिएका थिए । 